טלי בן-יוסף

קורות חייה

טלי בן-יוסף נולדה וגדלה בירושלים, הקטנה מבין שלושה ילדים. אביה, ישראל בן-יוסף עלה מבולגריה ב-1949 ועבד כמנהל תפעול במפעל אמקור בירושלים, אמה, שרלי בן-יוסף עלתה מארצות הברית ב-1966 ועבדה כמנהלת הזמנות במחלקת אספקה בבית החולים הדסה עין כרם בירושלים.
טלי למדה במגמה הספרותית בתיכון סליגסברג ברנדייס בירושלים.
בצבא שירתה כקצינת ביקורות בפיקוד צפון.
היא בוגרת בית הספר הגבוה לאומנויות הבמה "בית צבי" 2002. וזוכת מלגת גיורא גודיק.
בשנה השלישית ללימודיה שיחקה בהצגה "אמדאוס" בבית צבי, איתי טיראן (בן כיתתה) גילם את אמדיאוס ובן-יוסף גילמה את אשתו קונסטנצה, בהפקה זו צפו בה נציגי בית ליסין והזמינו אותה לאודישן ל"פרפר ברשת" ושם התחילה בן יוסף את דרכה בתיאטרון הרפרטוארי.
לבן יוסף ילד מבעלה השחקן אמיר שורוש, שמככב בסדרה "קופה ראשית".

הצגות מבוגרים

בהמשך ישיר ללימודיה החלה טלי בן-יוסף לשחק בקומדיה "פרפר ברשת" בתיאטרון בית ליסין, מאת ריי קוני ובבימויו של לסלי לאוטון. היא גילמה את דמותה של הנערה הצעירה ויקי סמית'. בתו של ג'ון סמית', ספי ריבלין שהפך למורה הדרך של בן יוסף.
ההצגה הבאה בה שיחקה בבית ליסין הייתה "רק אתמול נולדה", בבימויו של אילן רונן. בן-יוסף גילמה את דמותה של החדרנית אלן ושיחקה לצידם של ספי ריבלין ורמה מסינגר. אחר-כך שיחקה ב"כלוב העליזים" בהפקת צח כרמלי, בבימויו של לסלי לאוטון, שוב לצידו של ספי ריבלין.
ב-2006 החלה לשחק בהצגה "חיים פרטיים" בבימויו של לסלי לאוטון, לצידם של ליאור אשכנזי ודפנה רכטר. בן-יוסף גילמה את סיביל, אשתו הצעירה והנוירוטית של אליוט (אשכנזי).
ב-2008 סיימה לימודי משחק מול מצלמה אצל רותי דייכס.
ב-2009 חזרה לבית ליסין לשחק בהצגה "תקלה קלה" פרי עטו של ריי קוני, בתפקיד ג'יין ווטקינס, בבימוי לסלי לאוטון, שוב לצידו של אשכנזי ששם שיחקו גם אלברט כהן, מורדי גרשון, מיכל לוי ושמעון מימרן.
ב-2013 החלה לשחק בהצגה "מדליה להארי" של בית ליסין בבימויו של אלון אופיר, בתפקיד פאולה, לצידם של דב נבון, אילן דר ומרים זוהר.
ב-2014 החלה לשחק בהצגה "אוצר יקר" של בית ליסין בבמויו של לסלי לאוטון, בתפקיד קריסטין, לצידו של ששון גבאי, פיני טבגר, פלורנס בלוך, שלום שמואלוב והדס קלדרון.
ב-2015 החלה בן יוסף לשחק בהצגה "זוגות בזיגזג" בהפקת מרים עציוני בבימויו של לסלי לאוטון לצידם של גיא לואל ויניב פולישוק.
ב-2015 שיחקה בן יוסף בהצגה "מת על החיים" של תיאטרון הסימטה, מחזה של רוני נוימן בבימויו של שלום שמואלוב בתפקיד "מלכה שוורץ" לצידו של יובל סגל. ההצגה זכתה בפרס ההצגה הטובה ביותר בפסטיבל "אביב".
ב-2016 החלה לשחק בן יוסף בהצגה "אנגינה פקטוריס" של תיאטרון צוותא במחזה מאת מיכל אהרוני, בבימוי של ציון אשכנזי, בתפקיד מצדה יסעור לצידם של דב גליקמן, זהר שטראוס, שמעון מימרן ושרון פרידמן.
ב-2016 החלה לשחק בהצגה "דרושה עוזרת" בהפקת שלמה צח וציפי מייזלר בבימויו של רוני מנדלסון ובכיכובה של ציפי שביט.
ב-2018החלה לשחק בעיבוד המחודש להצגה אמי הגנרלית בהפקתם של מאור מימון וציפי מייזלר בבימויו של רוני מנדלסון ובכיכובה של ציפי שביט.

הצגות ילדים

מאז שנת 2005 משחקת טלי בן-יוסף בהצגה "תמונה משפחתית" של תיאטרון הקיבוץ בבימויו של אלי דור חיים, בתיאטרון הקיבוץ לצידו של השחקן הוגו ירדן. וההצגה היא זוכת פרס הבמה לילדים ונוער לשנת 2006.
ב-2007 שיחקה בן-יוסף ב"עץ הדומים תפוס" של תיאטרון הקיבוץ בשיתוף עם מדיטק חולון על פי סיפרה של גילה אלמגור בעיבודה של דפנה אנגל-מחרז ובביומו של משה קפטן. הצגה זו זכתה בפרס הצגת השנה לשנת 2007.
מאז שנת 2008 היא משחקת בהצגה "המצחיקה עם העגילים", בתיאטרון הארצי לנוער על פי סיפרה של יעל רוזמן ועיבודן וביומן של שלומית ארנון ויפעת זנדני.
בן-יוסף משחקת בשני תפקידים שעליהם הייתה מועמדת לפרס שחקנית המשנה הטובה ביותר בהצגות הילדים והנוער.
ב-2011 השתתפה בן-יוסף בפסטיבל חיפה עם ההצגה "ארץ קליק" של תיאטרון אורנה פורת לילדים ולנוער שם הפקה זו קטפה את הפרסים, מחזה (יובל ברגר), בימוי (יעל טילמן) שחקנית (שי-לי הירש), הצגה (ארץ קליק לאורנה פורת), תאורה (עדי שימרוני).
באפריל 2012 החלה טלי בן-יוסף לשחק בהצגה "הרפתקה בחולות" על פי ספרם של איריס ארגמן ואלכס פז-גולדמן בעיבודן של שלומית ארנון וליאת פישמן לני, בבימויה של ארנון, בתיאטרון אורנה פורת.
כמו כן משחקת בן-יוסף, בתיאטרון המדיטק חולון בהצגה "אוזומוזו מכפר קאקרוזו" על פי ספרו של אפרים סידון בבימויו של ישראל גוריון.
בן-יוסף משחקת גם בתיאטרון "מופע" ב"דמעות של אריה" מחזה של גליה בארי בבימויו של רועי שגב.
ב-2014 בן יוסף החלה לשחק בהצגה "התפקיד הראשי" של תיאטרון אורנה אורנה פורת, בבימויו של גיל צרנוביץ' בתפקיד ליאת.
ב-2015 החלה לשחק בהצגה "הבחירה" של תיאטרון אורנה פורת, בבימויה של שלומית ארנון ולצידם של אלכס פלג, יואב דונט ואודי פרסי.
ב-2015 החלה לשחק במופע מחול "דורותי בארץ עוץ" של תיאטרון הארצי לנוער בשיתוף להקת פרסקו, מחזה של שירילי דשא ובבימויים של משה בן שושן ורענן פררה, כוראוגרפיה של יורם כרמי.

טלוויזיה

טלי בן-יוסף שיחקה בסדרת הטלוויזיה "טיפול נמרץ" בבימויה של רוני קיי, שהוקרנה בערוץ 2 בשנים 2002–2003.
ב-2006 הנחתה טלי בן-יוסף בערוץ הופ את התוכנית "הקייטנה של הופ" ואחר-כך את "ספיישל חנוכה". זוהי תוכנית אירוח בה השתתפה לצדה בובה בשם "ים ים" (אבי יקיר).
טלי בן-יוסף הצטלמה לסדרה "הפסיכופת" ששודרה בynet, בשיתוף עם ערוץ אגו וענני תקשורת בשנת 2012. זוהי סאטירה על עולם הריאליטי, אותה כתבו דניאל נחנסון ואלי חביב.
ב-2014 גילמה בן יוסף את דמותה של בשמת בסדרה "עממיות" בבימויו של נאור ציון שהוקרנה בערוץ 2.
ב-2014 שיחקה בסדרה "גבי והעיר הגדולה" תסריט הדר לוי ובימוי אופיר לובל בתפקיד "הכלה"
ב-2015 שיחקה בסדרה "רון" של Yes בבימויים של רון פלדמן וענת אורן

מוזיקה, בידור ודיבוב

הופיעה בערוץ 3 - ב"יצפאן" במערכונים.
שרה כזמרת הליווי של להקת "שליחי הבלוז". בערבי מחווה ל"פינק פלויד".
טלי בן-יוסף דיבבה דמויות רבות בסרטים וסדרות מונפשים.
עבדה בדיבוב וקריינות באולפני וידאופילם, אולפני אלרום ובמוזיאון המדע בחיפה.